kardosdrur/scandi-wiki huggingface dataset:
Keep it simple Stupid

Keep it simple, Stupid (KISS), er et amerikansk/engelsk talemåde og betyder direkte oversat: "Hold det simpelt, Dumme!". Pointen med talemåden er, at man ikke skal gøre ting/styresystemer ekstra komplicerede med vilje, men blot få dem til at fungere hensigtsmæssigt med færrest mulige teknikker. 

Gene Simmons har sarkastisk udtalt, at navnet på hans band, Kiss, stod for "Keep It Simple, Stupid!", efter religiøse påstod at det stod for "Knights in Satan's Service".

Engelske vendinger
Kommunikation
The Sims: Full House

The Sims: Full House er et computerspil The Sims-serien udgivet i Australien og New Zealand. Det indeholder alle 7 sims udvielsespakker, og er udgivet i 2005

Sims: Full House
Full House
Computerspil fra 2005
Electronic Arts-spil
Paul Stanley

Paul Stanley (født 20. januar 1952) er en amerikansk sanger, guitarist i hard rock-bandet, Kiss. Han er sangskriver og skriver sange om kærlighed, sex og tiden.

Eksterne henvisninger 

 

Rockmusikere fra USA
Bassister fra USA
Sangere fra USA
Guitarister fra USA
One Piece: Grand Battle!

One Piece: Grand Battle! er et kampspil til Sony PlayStation 2 og Nintendo GameCube  fra Japan baseret på Anime og Manga -serien One Piece og udgivet i 2005. Det er det fjerde spil i Grand Battle serien. Det er også kendt i Japan som One Piece Grand Battle! Rush.

Handling
Ligesom i ønsker den 17-årige Monkey D. Luffy at finde Gold Roger's sted og blive piraternes konge. Sammen med sit hold, der består af Nami, Lorenor Zoro, Usopp, Sanji, Chopper og Nico Robin er han på en mission om at søge efter den store skat One Piece, samt de også skal opfylde deres egne drømme.

Gameplay
Der er fire forskellige modes i spillet: Grand Battle, en one-player/two player mode, der indeholder ulåste krigere og baner; Story Mode, en mode, der følger hver karakter gennem historien, Training, en test mode, der tester ens evner; og tourney, en turnering mode, der gør det muligt at vælge en kriger og kamp med den.

Flere funktioner blev fjernet i den amerikanske version af spillet, fordi det amerikanske Anime Dubing ikke havde nået så langt som den japanske version.

Modtagelse

 GameRankings beregnede en gennemsnitlig rating på 71,5%. 
 Metacritic beregnede en gennemsnitlig rating på 67,0%. 
 Grand Battle! er blevet beskrevet "som en krydsning mellem Namco 's Soul Calibur og Nintendos Super Smash Brothers Melee ", sammenlignet med Power Stone og Naruto: Ultimate Ninja 2 .
 Det var siges at være " så prangende som Budokai Tenkaichi og mangler den dybde og indhold af Super Smash Brothers Melee ".

Gameplay
Gameplayet blev udtalt som at være et sted mellem Super Smash Bros. Melee og Dragonball Z: Budokai serien. 
Gameplayet blev udtalt som  at være for simplistisk, med alt for få nok muligheder.

Musik
Spillets musik, hvilket til dels original, dels vedtages fra anime, siges at være "lys og upbeat". 
Under kampene musikken ikke skiller sig ud.

Figurer
Tre figurer blev udeladt fra de ikke-japanske baner.

Distribution
I Storbritannien, var Grand Battle! kun tilgængelig på Virgin Megastores.

PlayStation 2-spil
GameCube-spil
Computerspil fra 2005
Monimiaceae

Monimiaceae er en plantefamilie med ca. 20 slægter og 200 arter, som er udbredt i Sydamerika, Centralafrika, Indonesien, Australien og New Zealand. Arterne kan kendes på deres kviste, som har brede marvstråler og ofte en affladning under knopperne. Bladene er modsatte med groft takket rand og fremstående bladribber på undersiden. Frugten har et kraftigt frugtkød og spaltes i små stenfrugter.

Kun slægten Boldo (Peumus) har økonomisk interesse i Danmark.

Laurbær-ordenen
Siparunaceae

Siparunaceae er en lille plantefamilie med 2 slægter og 75 arter, som er udbredt i Sydamerika og Centralafrika. Arterne kan genkendes på deres modsatte, ustilkede blade med fremstående bladribber på undersiden. Veddet er uden brede marvstråler, og hårene på skud og blade er ofte stjerneformede eller sidder i totter.

Da ingen af arterne dyrkes i Danmark, og da de heller ikke har økonomisk betydning her, beskrives de ikke nærmere.

 Glossocalyx
 Siparuna

Laurbær-ordenen
The Sims Deluxe Edition

The Sims Delux Edition er en sammenpakning af computerspil, der er udgivet i 2002. The Sims Delux Edition omfatteder computerspillet "The Sims" samt udvidelsespakken "The Sims Living Large". Derudover findes der også nyt indhold der bl.a. inkluderer 25 nye objekter, 50 stykker nyt tøj og The Sims Creator. Selvom det blev frigivet efter The Sims: Vacation, medtager den ikke nogen elementer, som blev indført i The Sims: Hot Date.

Sims Deluxe Edition
Deluxe Edition
Computerspil fra 2002
Electronic Arts-spil
Føringsstøtteregimentet

Føringsstøtteregimentet (indtil 2019 kaldet Telegrafregimentet) er et regiment indenfor den danske hær. Regimentet blev oprettet i 1951 med det formål at uddanne og udstyre enheder til at støtte den danske hær i krigstid med kommando, kontrol og kommunikation. Enhederne ved regimentet nedsætter kommando-, kontrol- og kommunikationsinfrastrukturen ved at oprette et køretøjsbaseret mikrobølge-radioudstyrsnet af informationscentre i en masketopologi. Netværket er designet til at være sikkert, krypteret og vanskeligt at neutralisere. Udover radionetværk etablerer regimentet også mobile militære hovedkvarterer, der skal anvendes af hæren.

Historien bag Regimentet 
Historien om telegrafregimentet kan dateres helt tilbage til 1867, hvor den første danske signalenhed blev stiftet. Den 1. januar 1914 opnåede denne status af en bataljon under Ingeniørregimentet. Den 1. november 1947 besluttede Forsvarsministeriet at flytte signalbataljonen fra det tekniske regiment til at tjene direkte under generalkommandoen. Signalbataljonen blev senere delt i to bataljoner. Den 1. november 1951 fik de to bataljoner status af regimenter og blev navngivet som henholdsvis Sjællandske Telegrafregiment og Jyske Telegrafregiment. Det Sjællandske Telegrafregiment blev knyttet til landstyrkerne i COMMAND EAST og det Jyske Telegrafregiment blev knyttet til landstyrkerne i COMMAND WEST.

I 1989, hvor den kolde krig nærmede sig sin afslutning besluttede folketinget at fusionere de to regimenter til et enkelt med base i Fredericia, idet dog en bataljon forblev på Sjælland på Antvorskov Kaserne indtil 2001. Denne beslutning blev foretaget den 1. januar 1992, og det nye regiment fik navnet Telegrafregimentet.

Struktur og organisation 

Føringsstøtteregimentet består af en stab og nedenstående enheder. 

Regimentet består af fire bataljoner:

 1 Føringsstøtte Bataljon 
 2 Føringsstøtte (incl: DCM kompagniet i Haderslev)
 3 CIS OPS  Bataljon
 Command Support Bataljon

Garnison, kaserner og baser 

Regimentet har base i Fredericia, garnisoneret på Ryes Kaserne. Kasernen blev bygget i 1950'erne og grænser op til Hyby Fælled, som bliver brugt som øvelsesområde. Regimentet opererer også Hyby Fælled uden for Fredericia. Øvelsesområdet er åbent for offentligheden.

Tidligere har regimentet tillige haft til huse på Bülows Kaserne og i byerne Høvelte, Aarhus, Randers, Tønder, Slagelse og Rønne.

Referencer 
https://www2.forsvaret.dk/omos/organisation/haeren/organisation/fsr/Pages/default.aspx 
http://www.tvsyd.dk/artikel/35041:Soldater-siger-nej-til-tvangsforflyttelse

Noter 

Militære enheder fra Danmark
Fredericia
Jimmy Gardner

Edward Charles James "Jimmy" Gardner (24. august 1924 – 3. maj 2010) var en britisk skuespiller.

Han var mest kendt for at have spillet rollen som Ernie Prang i Harry Potter og Fangen fra Azkaban, den tredje filmatisering af Harry Potter-bøgerne. Hans første optræden var i The Curse of the Mummy's Tomb i 1964. Derefter optrådte han i over 30 film, og flere gange på tv og teater. Nogle af hans mest kendte Shakespeare-roller var som Adam i As You Like It.

Under 2. verdenskrig, gjorde han tjeneste i Royal Air Force, og blev tildelt Distinguished Flying Medal.

Eksterne links 
 

Skuespillere fra Storbritannien
Briter i 2. verdenskrig
Harry Potter-skuespillere
The Sims 2: Happy Holiday Stuff

(The Sims 2: Festive Holiday Stuff i Europa)en extra pakke fra EA.den er The Sims 2: Holiday Party Pack men med 20 nye ting.kom 7 november 2006.

Sims 2: Happy Holiday Stuff
Computerspil fra 2006
2: Happy Holiday Stuff
Electronic Arts-spil
The Sims 2: Holiday Party Pack

et sims spil fra EA.til sims 2.den kom 17. november 2005. Denne udvielsespakke tilføjer over 20 ferie-og vinter-tema objekter, ferie partier og julemanden i spillet.

Electronic Arts-spil
Computerspil fra 2000
2: Holiday Party Pack
Sims 2: Holiday Party Pack
Ricardo Clark

Ricardo Anthony Clark (født 10. februar 1983 i Atlanta, Georgia, USA) er en amerikansk fodboldspiller, der spiller som defensiv midtbanespiller hos den amerikanske Major League Soccer-klub Columbus Crew. Han har spillet for klubben siden 2018. Tidligere har han spillet de amerikanske klubber NY MetroStars, San Jose Earthquakes og Houston Dynamo, samt for tyske Eintracht Frankfurt. Derudover har han været udlejet til Stabæk Fotball i Norge.

Landshold 
Clark nåede i sin tid som landsholdsspiller (2005-2012) at spille 34 kampe og score 3 mål for USA's landshold, som han debuterede for 12. oktober 2005 i et opgør mod Panama. Han har blandt andet repræsenteret sit land ved CONCACAF Gold Cup i 2007 og ved Confederations Cup 2009.

Eksterne henvisninger 

Personer fra Atlanta
Fodboldspillere fra USA
Deltagere ved verdensmesterskabet i fodbold 2010
Fodboldspillere fra San Jose Earthquakes
Fodboldspillere fra Eintracht Frankfurt
Fodboldspillere fra Stabæk Fotball
Fodboldspillere fra Houston Dynamo
Stuart Holden

Stuart Alistair Holden (født 1. august 1985 i Aberdeen, Skotland) er en skotsk tidligere fodboldspiller, der blev naturaliseret amerikaner, og spillede som midtbanespiller. Han var blandt andet tilknyttet de engelske klubber, Sunderland og Bolton, samt Houston Dynamo i USA.

Landshold 
Holden er født og opvokset i Skotland, og blev først amerikansk statsborger i 2006. Han nåede 25 kampe og tre scoringer for USA's landshold, som han debuterede for 4. juli 2009 i et opgør mod Grenada. Han har blandt andet repræsenteret sit land ved CONCACAF Gold Cup i 2009

Eksterne henvisninger 

Fodboldspillere fra Skotland
Fodboldspillere fra USA
Deltagere ved verdensmesterskabet i fodbold 2010
Fodboldspillere fra Sunderland A.F.C.
Fodboldspillere fra Bolton Wanderers F.C.
Fodboldspillere fra Sheffield Wednesday F.C.
Fodboldspillere fra Houston Dynamo
Personer fra Aberdeen
STS-48

STS-48 (Space Transportation System-48) var rumfærgen Discovery 13. rumfærge-mission. Den blev opsendt d. 12. september 1991 og vendte tilbage den 18. september 1991.

Den primære nyttelast var Upper Atmosphere Research Satellite (UARS), en satellit der skulle sættes i kredsløb til observation af Ozonlaget i Jordens atmosfære.

Den 7. september 2011 annoncerede NASA satellitens forventede nedstyrtning d. 23. september 2011. Satellitten kan styrte ned et sted i Jordens Atmosfære   

Hovedartikler:

Besætning 
   John Creighton (kaptajn)
   Kenneth Reightler (pilot)
   James Buchli (1. missionsspecialist)
   Charles Gemar (2. missionsspecialist)
   Mark Brown (3. missionsspecialist)

Missionen 
Missionen medbragte følgende nyttelast:
 Upper Atmosphere Research Satellite (UARS)
 Cryogenic Limb Array Etalon Spectrometer (CLAES)
 Improved Stratospheric and Mesospheric Sounder (ISAMS)
 Microwave Limb Sounder (MLS)
 Halogen Occultation Experiment (HALOE)
 High Resolution Doppler Imager (HRDI)
 Wind Imaging Interferometer (WlNDII)
 Solar Ultraviolet Spectral Irradiance Monitor (SUSIM)
 Solar/Stellar Irradiance Comparison Experiment (SOLSTICE)
 Particle Environment Monitor (PEM) and Active Cavity Radiometer Irradiance Monitor (ACRIM II).
 Ascent Particle Monitor (APM)
 Middeck 0-Gravity Dynamics Experiment (MODE)
 Shuttle Activation Monitor (SAM)
 Cosmic Ray Effects and Activation Monitor (CREAM)
 Physiological and Anatomical Rodent Experiment (PARE)
 Protein Crystal Growth II-2 (PCG II-2)
 Polymer Membrane Processing (IPMP)
 Air Force Maui Optical Site (AMOS)

Eksterne henvisninger 

 STS-48 NASA 
 STS-48 NASA KSC 
 Upper Atmosphere Research Satellite (UARS)  NASA Fact Sheets 
 UARS: The Upper Atmosphere Research Satellite 

Rumfærgeprogrammet
Johann Nepomuk Hiedler

Johann von Nepomuk Hiedler, også kaldt Johann von Nepomuk Hüttler (19. marts 1807 – 17. september 1888) var Adolf Hitlers morfars far og muligvis også hans farfar, skønt det var Johann Nepomuks bror, Johann Georg Hiedler, der sent i livet påtog sig farskabet til Hitlers far, Alois Hitler. (Johann Georg var gift med Alois Hitlers mor.)

Fornavnet Johann Nepomuk er efter den tjekkiske helgen Jan Nepomuk. Det har været foreslået, at han kunne være af tjekkisk afstamning; men denne helgen var også populær i Østrig, og distriktet Waldviertel ligger tæt ved den tjekkiske grænse. 

Far til Nepomuk var Martin Hiedler, der skal have fået ham med en af sine egne døtre.

Nepomuk blev en ret velhavende bonde, gift med den 15-år ældre Eva Maria Decker (1792-1888). I retslig forstand var han i første omgang ikke beslægtet med Aloys Schicklgruber (senere Alois Hitler), der kun var stedsøn af hans bror, den omvandrende møller Johann Georg Hiedler. Først i 1876 anerkendte Johann Georg, som nu stavede sit efternavn Hitler, Alois som sin søn. Retsligt blev Alois Hitler dermed Nepomuks brorsøn.

Men det lå langt ind i fremtiden, da Nepomuk tog Alois ind i sin familie og lod ham vokse op på gården. Der blev derfor gisnet om, at det var Nepomuk, der var Alois' biologiske far, men at han tav om det af hensyn til sit ægteskab. I hvert fald efterlod Nepomuk en betydelig arv.

Nepomuks datterdatter Klara kom også i sin morfars hjem, og kendte dermed Alois, der i sit første ægteskab tog hende ind som sin plejedatter. De giftede sig i 1885, efter at Alois blev enkemand for anden gang. I 1889 fik de sønnen Adolf Hitler.

Noter 

Hitler-familien
Personer fra Østrig
Byglandsfjord

Byglandsfjord er en by i den sydlige del af Bygland kommune i Setesdal i Agder fylke i Norge. Byen har 351 indbyggere per 1. januar 2009, og ligger ved sydenden af søen som stedet er opkaldt efter, Byglandsfjorden, omtrent fem kilometer syd for kommunecenteret Bygland og 13 kilometer nord for Evje.

Stedet 
Højeste punkt i Byglandsfjord er Årdalsknaben på 762 meter over havet. Selve Byglandsfjord ligger omkring 200 moh. 

Byglandsfjord var et trafikcenter som voksede frem i begyndelsen af 1900-tallet. Her skiftede man transportmiddel fra land til sø. Byglandsfjord Station var endepunkt for Setesdalsbanen. 

Den sydlige del af Byglandsfjorden har også navnet Årdalsfjorden. Rigsvej 9 går gennem Byglandsfjord. 

Den dampdrevne veteranbåd DB «Bjoren» går om sommeren i rute fra Byglandsfjord via Bygland til Ose. 

Byglandsfjord Station med bygninger og stationsområde er fredet som kulturminde af Riksantikvaren og valgt som Bygland kommunes tusenårssted. 

Byglandsfjorden er reguleret til kraftproduktion med reguleringshøjde på 5 meter og magasinkapacitet på 212,3 millioner m3. Kraftværkerne Vigelandsfoss, Hunsfoss, Steinsfoss , Nomeland og Iveland bruger alle vand fra magasinet.

Agders geografi
Setesdal
Fjord
Johann Georg Hiedler

Johann Georg Hiedler (28. september 1792 – 1857) er den mand, som efter sin død er blevet antaget som far til Alois Hitler og dermed farfar til Adolf Hitler. Men faderskabet er endnu ikke sikkert fastslået.

Liv 
Johann Georg Hiedler var søn af Martin Hiedler (17. november 1762 – 10. januar 1829) og Anna Maria Goschl (23. august 1760 – 7. december 1854). Han giftede sig for første gang i 1824. Konen døde dog efter barsel fire år efter. I 1842 giftede han sig med Maria Anna Schicklgruber, og blev dermed stedfar til hendes femårige søn Alois, født udenfor  ægteskab. 

Sandsynligvis var Hiedler far til Alois; men efter brylluppet adopterede han ikke drengen, som skikken ellers var, og Alois voksede op med sin mors pigenavn. Hun døde i 1847, og dermed forsvandt Johann Hiedler. Først henved 30 år senere dukkede han op i byen Weitra i en alder af 84 år. Nu var han gået over til at stave sit efternavn Hitler, og 6. juni 1876 afgav han erklæring til notaren i tre vidners nærvær om, at han var far til Alois Schicklgruber. Hvorfor han havde ventet så længe med den indrømmelse, fremgår ikke af dokumenterne. Han skal dog have betroet en bekendt, at det blev gjort for at få udbetalt en arv efter møllerens bror, som han havde boet hos i sin opvækst. Sognepræsten i Döllersheim fik så erklæringen oversendt, og 23. november samme år strøg han navnet "Alois Schicklgruber" ud, og skrev i stedet "Alois Hitler".

Den jødiske forbindelse 
 
Tre mænd er anført som mulig farfar til Adolf Hitler. Den ene er hendes mors mand Johann Hiedler, som jo også - meget forsinket - påtog sig faderskabet. Den anden er hans bror, Johann Nepomuk Hiedler. Alois voksede nemlig op hjemme hos ham. Den tredje er en jøde, hvis eksistens aldrig har ladt sig bekræfte.

Hans Frank påstod, da han sad i arrest i 1945, at Maria Anna Schicklgruber havde været kogekone hos en jødisk familie Frankenberger i Graz, og at familiens søn betalte hende børnebidrag fra Alois' fødsel til han var 14 år. Adolf Hitler skulle altså have været kvartjøde. Men Frankenberger er ikke noget jødisk navn. Ejheller findes der spor efter en børnebidragsaftale mellem nogen Frankenberger og en Schicklgruber. Adolf Hitlers brorsøn, William Patrick Hitler, påstod i Paris Soir i 1939, at jødens navn havde været Leopold Frankenreiter; men det navn er heller ikke jødisk, og den jødiske menighed i Graz har heller ingen optegnelser om nogen Frankenberger eller Frankenreiter.

Noter 

Hitler-familien
Personer fra Østrig
Channe Nussbaum

Channe Nussbaum (født 1960 i København) er en dansk sanger og skuespiller.

Nussbaum, der har jødiske rødder, debuterede som sanger og sangskriver i 1980 indenfor både pop, rock, viser og jazz og kom med i bandet Goy, der blev dannet i 1982 og udgav et album i 1989. Hun var i 1980'erne med i bandet Sweethearts sammen med Pernille Højmark.

I 1995 og 1996 deltog hun i Dansk Melodi Grand Prix, først med Klaus Kjellerups og Anne Dorte Michelsens sang "Det blev os alligevel" og året efter med Lars Muhls "Kys mig nu", der fik en fjerdeplads. Siden 1995 har Nussbaum sunget og skrevet klezmermusik i bandsene Spielniks og Trio Klezmer. I 2006 udgav hun desuden " Hvis det ikke er kærlighed", et pop-soloalbum produceret af Stephan Grabowski . I oktober 2012 udkom albummet "Illeborg & Nussbaum", som er produceret sammen med Laura Illeborg. Nussbaum har siden 2006 været aktiv som forsanger i klezmerbandet Klezmofobia, der har lavet tre albums og udgivet dem på Tiger records. Nussbaum spiller meget i udlandet med Klezmofobia, og det har ført til besøg i lande som Kina, Mexico, Japan og det meste af Europa.

Referencer

Eksterne henvisninger 
 

Personer fra København
Sangere fra Danmark
Skuespillere fra Danmark
Jøder fra Danmark
Deltagere ved Dansk Melodi Grand Prix 1995
Deltagere ved Dansk Melodi Grand Prix 1996
Heinz Hitler

Heinrich Hitler (kaldenavn Heinz) (14. marts 1920 – 1942 i Moskva) var yngste søn af Alois Hitler jr. og Hedwig Heidemann og dermed nevø af Adolf Hitler. Da 2. verdenskrig brød ud, var han i Wehrmacht på Østfronten. Her blev han krigsfange og døde i 1942. 

I modsætning til sin halvbror William Patrick Hitler var Heinz overbevist nationalsocialist, og han gik på partieliteskolen Nationalpolitische Erziehungsanstalten (Napola) i Ballenstedt i Sachsen-Anhalt fra 1935 til 1938 og vendte tilbage dertil i 1939 for at tage abitur. Han ville være officer og blev i 1939 officersaspirant i Wehrmacht. Han blev underofficer i Potsdams Artilleriregiment nr. 23 i 1941 og deltog i Operation Barbarossa. Den 10. januar 1942 blev han taget til fange af Den røde hær og sendt til militærfængslet Butyrka i Moskva, hvor han døde 21 år gammel efter tortur og mishandling.

Det vides ikke, hvilken betydning drabet på Heinz Hitler fik på Oberkommando der Wehrmachts og styrets behandling af Josef Stalins søn, Jakov Dzjugasjvili, der kom i tysk krigsfangenskab ved Smolensk den 16. juli 1942 og blev dræbt i Sachsenhausen den 14. april 1943 efter tortur og mishandling.

Eksterne henvisninger 
 Familietræ 

Nazister fra Tyskland
Heinz
Tysklands militære personel i 2. verdenskrig
Lise Koch

Henny Lise Koch (7. september 1938 i Aarhus – 29. februar 2004) er en tidligere dansk rekordholder i spydkast og landsholdspiller i håndbold. 

Koch var medlem af Skovbakken (-1962), Frederiksberg IF (1963-1968) og Trongårdens IF (1969-). 
Hun vandt seks danske mesterskaber i spydkast. Hendes bedste resultat, som også var dansk rekord, er 60,22 som hun kastede 1960. Hun nåede en 18. plads i OL-finalen 1960 i Rom og deltog i Europamesterskabet 1958 i Stockholm, hvor hun kastede 41,60. 

Koch spillede også håndbold i Skovbakken og vandt som håndboldspiller sølv ved verdensmestersksberne 1962 i Rumænien.

Internationale mesterskaber 
 1960 OL Spydkast 18.plads 43.01
 1958 EM Spydkast 41,60

Danske mesterskaber 
  1963  Spydkast 39,94    
  1962  Spydkast 44,09  
  1961  Spydkast 43,84  
  1960  Spydkast 46,81  
  1959  Spydkast 42,57  
  1958  Spydkast 46,87 
  1957  Spydkast 40,98  
  1956  Spydkast 36,86

Danske rekorder 
 Spydkast: 50,22 Århus Stadion 21. juni 1960

Eksterne henvisninger 
 Arosfame – Lise Koch III
 DAF i tal – Lise Koch 
 Lise Kock Biography and Olympic Results – Olympics at Sports-Reference.com 
 Palle "Banks" Jørgensen: Håndboldhelte (Dansk Håndbold, 2007)

Spydkastere fra Danmark
Danske OL-deltagere i atletik
Atleter fra Skovbakken
Atleter fra Frederiksberg IF
Atleter fra Trongårdens IF
Håndboldspillere fra Danmark
Personer fra Aarhus
Katrine Axlev

Katrine Axlev (født 1982) er en dansk teaterinstruktør og skuespiller.

Katrine Axlev er kunstnerisk leder af Teater LabCats og har lavet forestillingen "Det Periodiske System- En Beskidt Affære" i 2009. Har desuden instrueret flere forestillinger i Italien for Teater C.I.C.A., og lavet en forestilling om Demens for Brunel University i London. Katrine arbejder med at skabe helt nye forestillinger via devising og tager ofte sin inspiration fra videnskaben. Desuden arbejder hun meget med at fysisk formsprog og inddrager ofte elementer fra Commedia dell'arte og storytelling.

Katrine Axlev er uddannet instruktør og skuespiller på London International School of Performing Arts (LISPA) i London og hos Antonio Fava i Italien. Desuden har hun en Cand. mag i teatervidenskab fra Københavns Universitet og Torino Universitet.

Teaterskuespillere fra Danmark
Teaterinstruktører fra Danmark
Pianino

Pianino, (italiensk, dim. af piano), er et pianette, lille opretstående klaver med krydsstrengning. Dets kasse er ca. 1 meter høj, ganske lidt over klaviaturet. Navnet pianino blev introduceret midt i 1800-tallet.

Tangentinstrumenter
Theofanis Gekas

Theofanis Gekas (Græsk: Θεοφάνης Γκέκας) (født 23. maj 1980 i Larisa, Grækenland) er en græsk fodboldspiller, der spiller som angriber. Gennem karrieren har han blandt andet repræsenteret de græske hold Larissa, Kallithea og Panathinaikos, de øvrige tyske klubber VfL Bochum, Bayer Leverkusen, Hertha Berlin og Eintracht Frankfurt, engelske Portsmouth, spanske Levante og tyrkiske Samsunspor og Akhisar Belediyespor.

I 2007 blev Gekas for Bochum topscorer i Bundesligaen med 20 mål.

Landshold 
Gekas står (pr. marts 2018) noteret for 73 kampe og 24 scoringer for Grækenlands landshold, som han debuterede for i 2005. Han repræsenterede sit land ved Confederations Cup 2005, samt ved EM i 2008.

Referencer

Eksterne henvisninger 

Fodboldspillere fra Grækenland
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Fodboldspillere fra Panathinaikos
Fodboldspillere fra VfL Bochum
Fodboldspillere fra Bayer 04 Leverkusen
Fodboldspillere fra Portsmouth F.C.
Fodboldspillere fra Hertha BSC Berlin
Fodboldspillere fra Eintracht Frankfurt
Fodboldspillere fra Levante UD